AIŠKINAMASIS RAŠTAS

Dėl Molėtų rajono savivaldybės atstovo delegavimo į Regioninę kultūros tarybą

1. **Parengto tarybos sprendimo projekto tikslai ir uždaviniai:**

Lietuvos Respublikos kultūros ministerija 2022 m. birželio 28 d. raštu Nr. S2-1378 „Kvietimas deleguoti savivaldybių atstovus į Kultūros ministerijos formuojamas regionines kultūros tarybas“ kreipėsi į Lietuvos savivaldybių asociaciją, kviesdama savivaldybes deleguoti po vieną narį į Kultūros ministerijos formuojamas regionines kultūros tarybas.

Šios tarybos bus sudaromos apskričių teritoriniu pagrindu ir siūlys sprendimus dėl Kultūros tarybos administruojamų lėšų kultūros ir meno projektams Lietuvos regionuose skyrimo. Už darbą tarybose ekspertams bus apmokama. Deleguojamas narys turi būti nepriekaištingos reputacijos, turintis ne mažesnę nei 3 metų patirtį kultūros ar meno srityje ir aukštąjį universitetinį ar jam prilygintiną išsilavinimą menų, humanitarinių ar socialinių mokslų srityse, arba turintis kitos srities aukštąjį universitetinį ar jam prilygintiną išsilavinimą ir ne mažesnę nei 7 metų patirtį kultūros ar meno srityje, ir (arba) meno kūrėjo statusą, suteiktą vadovaujantis Lietuvos Respublikos meno kūrėjo ir meno kūrėjų organizacijų statuso įstatymu, bei žinių ir gebėjimų, padedančių įgyvendinti tarybos funkcijas.

Atsižvelgiant į gautą raštą parengtas sprendimo projektas, kuriuo į Regioninę kultūros tarybą deleguojamas Kultūros ir švietimo skyriaus vedėjas Gintautas Matkevičius.

Parengto sprendimo projekto tikslas – deleguoti Molėtų rajono savivaldybės atstovą į Regioninę kultūros tarybą.

1. **Siūlomos teisinio reguliavimo nuostatos:**

Šiuo sprendimu siūloma įgalioti Molėtų rajono savivaldybės atstovą dalyvauti Regioninės kultūros tarybos veikloje.

1. **Laukiami rezultatai:**

Savivaldybė turės savo atstovą Regioninėje kultūros taryboje.

1. **Lėšų poreikis ir jų šaltiniai:**

Lėšų poreikio nėra

1. **Kiti sprendimui priimti reikalingi pagrindimai, skaičiavimai ar paaiškinimai.**